Lühidalt vabariigi aastapäevast.  Kodumaa  sünnipäev möödus külas käies. Presidendi kõne kuulasin ära, aga muud eriti midagi. Kätlemist olen ma läbi aastate ignoreerinud, sest see on niivõrd mõttetu ja arusaamatu, miks sellist asja rahvale üldse näidatakse. Kuna aga telekas toas käis, siis just sel hetkel kui tühisus esipaari külge klammerdus, sattusin helendava ekraani poole kiikama. Jube. Rohkem sellest ei kirjuta.  Võõrustajad olid just eelmisel päeval naasnud Ameerika Ühendriikidest ja muidugi tuuakse ookeani tagant alati nodi kaasa.  Indiaanlaste käest saab ju klaashelmete eest rohkelt ja hinnalist. Mina sain kaks ühikut.  Raamat:        Tagakaanel olev tutvustus. Ehk annab pildi, millega tegu.        Värske maiustus ka.              Tänaseks on pidu läbi ja argipäev rõhub jälle meie küüru vajunud turjasid ning peegeldub meie vaevatud  silmades. Õnneks on meile jäänud nädalavahetused. Reedel ja laupäeval olen sünnipäevadel. Jõudu mööda muidugi. Teile ka ilusat.